31997D0549
L 225/34
JURNALUL OFÍCIAL AL UNIUNII EUROPENE
DECIZIA COMISIEI
din 14 iulie 1997
privind introducerea pe piață a T102-test (Streptococcus thermophilus T102) în temeiul Directivei 90/220/CEE a Consiliului
(Text cu relevanță pentru SEE)
(97/549/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/220/CEE a Consiliului din 23 aprilie 1990 privind introducerea intenționată în mediu a organismelor modificate genetic (1), astfel cum a fost modificată prin Directiva 97/35/CE a Comisiei (2), în special articolul 13,
întrucât articolele 10-18 din Directiva 90/220/CEE stabilesc o procedură comunitară care împuternicește autoritățile competente din statele membre să aprobe introducerea pe piață a produselor reprezentând sau conținând organisme modificate genetic;
întrucât s-a transmis o notificare privind introducerea pe piață a unui astfel de produs către autoritatea competentă a Finlandei;
întrucât autoritatea competentă finlandeză a înaintat apoi Comisiei dosarul respectiv însoțit de un aviz favorabil;
întrucât autoritatea competentă a unui stat membru a ridicat o obiecție cu privire la respectivul dosar;
întrucât, prin urmare, în conformitate cu articolul 13 alineatul (3) din Directiva 90/220/CEE, Comisia trebuie să ia o decizie în conformitate cu procedura menționată la articolul 21 din respectiva directivă;
întrucât, după examinarea obiecției ridicate în funcție de dispozițiile Directivei 90/220/CEE și a informațiilor prezentate în dosar, Comisia a ajuns la concluzia că nu există motive care să sugereze că ar putea să apară efecte adverse pentru sănătatea umană și pentru mediu ca urmare a introducerii la Streptococcus thermophilus T102 a genei care codează pentru cloramfenicol-acetil-transferază pe plasmida pMJ 763;
întrucât articolul 11 alineatul (6) și articolul 16 alineatul (1) din Directiva 90/220/CEE oferă garanții suplimentare pentru cazul în care intervin informații noi privind riscurile prezentate de respectivul produs;
întrucât măsurile prevăzute de prezenta decizie sunt în conformitate cu avizul comitetului instituit în temeiul articolului 21 din Directiva 90/220/CEE,
ADOPTĂ PREZENTA DECIZIE:
Articolul 1
Fără a aduce atingere altor reglementări comunitare, autoritatea competentă a Finlandei aprobă introducerea pe piață a următorului produs, notificat de Valio Oy (Cod C/FI/96-1 NA):
flacoane conținând un preparat de Streptococcus thermophilus T102 liofilizat care a fost transformat cu plasmida pMJ 763 conținând gene sintetice luxA, luxB derivate din Xenorbabdus luminescens, gena care codează pentru cloramfenicol-acetil-transferază din plasmida pVS2 sub controlul lactococului P45 și al unui terminator transcripțional din Escherichia coli rrnB.
Articolul 2
Prezenta decizie se adresează statelor membre.
Adoptată la Bruxelles, 14 iulie 1997.